

**METODOLOŠKO UPUTSTVO**

STATISTIKA PREDŠKOLSKOG OBRAZOVANJA

Sarajevo, mart 2017.

**Izdavač: Federalni zavod za statistiku, Zelenih beretki 26, 71000 Sarajevo**

Telefon/Faks: +387 33 20 64 52

Elektronska pošta/E-mail: fedstat@fzs. ba

Internetska stranica/Web site: http//www.fzs.ba

**Odgovara: Doc. dr. Emir Kremić, direktor**

**Metodološke osnove pripremili:** Hajrudin Alić, šef odsjeka za statistike obrazovanja, socijalne zaštite i nacionalnih zdravsvenih računa

 Elvin Šetkić, viši stručni saradnik za statistike obrazovanja

**PREDGOVOR**

Federalni zavod za statistiku objavljuje „Metodološko uputstvo za statističko istraživanje iz predškolskog obrazovanja“.

Federalni zavod za statistiku ulaže velike napore s ciljem razvoja modernog statističkog sistema i prilagođavanja EU standardima u oblasti statistike obrazovanja.

Ovo metodološko uputstvo namijenjeno je svim korisnicima koje zanima način provođenja istraživanja iz oblasti obrazovanja. To se prije svega odnosi na domaće institucije i korisnike statističkih podataka, kao što su donosioci odluka u našoj zemlji, poslovni subjekti, istraživačke ustanove i šira javnost, kao i ključne korisnike u EU i ostalim međunarodnim organizacijama. Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

**SADRŽAJ**

[1 KONCEPTUALNI OKVIR 5](#_Toc477169758)

[1.1 Namjena i svrha istraživanja 5](#_Toc477169759)

[1.2 Pravni osnov ........5](#_Toc477169760)

[1.3 Cilj i sadržaj statističkog istraživanja 5](#_Toc477169762)

[1.4 Međunarodni standardi 5](#_Toc477169761)

[1.5 Klasifikacije 5](#_Toc477169762)

[2 METODOLOŠKA OSNOVA 5](#_Toc477169763)

[2.1 Jedinice posmatranja 5](#_Toc477169765)

[2.2 Izvještajne jedinice 5](#_Toc477169765)

[2.3 Obuhvat 6](#_Toc477169766)

[3 DEFINICIJE I OBJAŠNJENJA 6](#_Toc477169768)

[3.1 Osnovni pojmovi 6](#_Toc477169769)

[4 ORGANIZACIJA ISTRAŽIVANJA 6](#_Toc477169770)

[4.1 Način i vrijeme prikupljanja podataka 6](#_Toc477169771)

[4.2 Kontrola podataka 7](#_Toc477169772)

[4.3 Tretman neodgovora 7](#_Toc477169773)

[4.4 Obrada podataka 7](#_Toc477169774)

[4.5 Reprezentativnost podataka 7](#_Toc477169775)

[4.6 Objava 7](#_Toc477169776)

[4.7 Obaveza zaštite podataka 7](#_Toc477169777)

[4.8 Kalendar za rad istraživanja 7](#_Toc477169778)

1. **KONCEPTUALNI OKVIR**
	1. **Namjena i svrha istraživanja**

Podaci o predškolskom obrazovanju dobiveni su iz statističkog istraživanja *Godišnji statistički izvještaj za predškolske ustanove* (obrazac PŠV). Ovim istraživanjem prikupljaju se podaci za cijelu Federaciju Bosne i Hercegovine. Svrha provođenja statističkih istraživanja jeste da se dobiju statistički pokazatelji iz predškolskog obrazovanja koji će se koristiti za unapređenje i razvoj obrazovanja u Federaciji Bosne i Hercegovine.

* 1. **Pravni osnov**

Istraživanje iz predškolskog obrazovanja provodi se na osnovu Zakona o statistici u Federaciji BiH („Službene novine Federacije BiH“ broj 63/03 i 9/09), godišnjeg Plana provođenja statističkih istraživanja od interesa za Federaciju BiH i trogodišnjeg Programa provođenja statističkih istraživanja od interesa za Federaciju BiH.

* 1. **Cilj i sadržaj statističkog istraživanja**

Cilj statistike predškolskog vaspitanja i obrazovanja jeste da obezbjedi podatke o broju i kapacitetu predškolskih ustanova, broju djece, broju vaspitinih grupa i zaposlenih koji provode program predškolskog vaspitanja i obrazovanja.

Ovim istraživanjem dobijaju se podaci o broju i vrsti predškolskih ustanova, obliku svojine, broju vaspitnih grupa, uzrastu i spolu djece, djeci - korisnicima prema broju djece u porodici, djeci prema zaposlenosti roditelja i zaposlenima prema starosti i spolu.

Godišnjim izvještajem obuhvaćene su javne i privatne predškolske ustanove, kao i druge ustanove u kojima se primjenjuju programi predškolskog vaspitanja i obrazovanja, na dan 1. oktobra.

Zadaci statistike obrazovanja ostvaruju se prikupljanjem, obradom i objavljivanjem podataka koji se prikupljaju od svih vrsta predškolskih ustanova. Obrasci (PŠV) predviđeni ovim metodološkim materijalima predstavljaju obavezni statistički minimum istraživanja prema potrebama za Federaciju Bosne i Hercegovine i međunarodne organizacije.

* 1. **Međunarodni standardi**

Evropska metodologija statistike obrazovanja je određena brojnim metodološkim dokumentima, od kojih su osnovni: UOE priručnik o načinu prikupljanju podataka, Međunarodna standardna klasifikacija obrazovanja (*engl. International Standard Classification of Education - ISCED*) i Priručnik – oblasti obrazovanja i osposobljavanja. UOE metodologija u statistici obrazovanja stekla je EU pravnu osnovu putem dva dokumenta: Uredba N 452/2008 Evropskog parlamenta i vijeća koja se tiče proizvodnje i izrade statistike obrazovanja i cjeloživotnog učenja i Uredba Komisije (EU) N88/2011 kojom se implementira Uredba broj 452/2008 Evropskog parlamenta, a u vezi sa statistikom obrazovanja i sistema osposobljavanja.

U sklopu EU projekta *Jačanje kapaciteta razvoja ljudskih resursa u Bosni i Hercegovini* urađena je nova metologija za nefinansijsku i finansijsku statistiku obrazovanju BiH. Nova statistička metodologija je pripremljena kako bi došlo do potpunog usaglašavanja sa zajedničkom metodologijom UNESCO-a, OECD-a i Eurostat-a (UOE metodologija) i ostalim Eurostat standardima u ovoj oblasti.

Metodologija koja se sprovodi u ovom statističkom istraživanju u oblasti predškolskog obrazovanja je pretežno usklađena sa međunarodnim zahtjevima i praksom prikazivanja podataka. Donošenjem i izmjenama odgovarajućih zakona iz ove oblasti omogućiće se potpuno usaglašavanje sa međunarodnim zahtjevima.

* 1. **Klasifikacije**

U statističkom istraživanju predškolskog obrazovanja koristi se Klasifikacija djelatnosti Bosne i Hercegovine – KD BIH 2010.

1. **METODOLOŠKE OSNOVE**
	1. **Jedinice posmatranja**

Jedinice posmatranja su subjekti sa glavnom (pretežnom) djelatnošću u područjima P – 85 Obrazovanje (razred 85.1 i 88.91) u Klasifikaciji djelatnosti Bosne i Hercegovine – KD BIH 2010.

* 1. **Izvještajne jedinice**

Ovim statističkim istraživanjem obuhvaćene su sve predškolske ustanove (državne i private) na teritoriji Federacije Bosne i Hercegovine.

Javne i privatne predškolske ustanove obavljaju djelatnost odgoja i obrazovanja u skladu s planovima i programima čije zajedničke osnove propisuju nadležne obrazovne vlasti, a u skladu s pedagoškim standardima i normativima za opremu, didaktička, zdravstveno-higijenska, estetska i druga sredstva.

Privatni vrtići imaju obvezu osigurati iste obrazovne programe kao javni vrtići.

* 1. **Obuhvat**

Istraživanjem su obuhvaćene sve predškolske ustanove sa sjedištem na području Federacije BiH.

1. **DEFINICIJE I OBJAŠNJENJA**

**3.1 Osnovni pojmovi**

Metodološka rješenja, standarde (klasifikacije, nomenklature, definicije i drugo) i obrasce (PŠV), neophodne za provođenje ovog istraživanja, utvrđuje i propisuje Federalni zavod za statistiku u suradnji sa drugim statističkim institucijama u BIH, kao i provođenje istraživanja, obrađivanje i objavljivanje podataka prema Planu provođenja statističkih istraživanja od interesa za Federaciju Bosne i Hercegovine.

Predškolski odgoj i obrazovanje je sastavni dio odgojno-obrazovnog sistema u Bosni i Hercegovini. On je prvi, poseban i specifičan stepen odgojno-obrazovnog sistema koji se bavi odgojem djece predškolske dobi.

U godini pred polazak u osnovnu školu, predškolski odgoj i obrazovanje obavezno je za svu djecu predškolskog uzrasta.

Predškolski odgoj i obrazovanje ostvaruje se u okviru jaslica, za djecu od šest mjeseci do navršene treće godine života, i u vrtiću, od navršene treće godine života sve do polaska u osnovnu školu.

Rad sa djecom u predškolskim ustanovama organizuje se u vaspitnim grupama prema uzrastu djece. Vaspitne grupe mogu biti jasličke, za djecu starosti od šest mjeseci do tri godine, vrtičke, za djecu starosti od tri godine do polaska u školu, i mješovite grupe za djecu različitog uzrasta

Od školske 2014./2015. godine podaci o obrazovanju u FBiH su u skladu sa ISCED 2011 - Međunarodnom standardnom klasifikacijom obrazovanja.

ISCED 2011-Međunarodna standardna klasifikacija obrazovanja koristi se prema preporuci UNESCO-a. OECD-a, EUROSTAT-a i drugih međunarodnih organizacija za prikazivanje svih podataka o obrazovanju i omogućuje usporedivost podataka o obrazovanju na međunarodnom nivou.

Stepeni obrazovanja, koji odgovaraju u školskom sistemu Federacije Bosne i Hercegovine su:

ISCED 0 - *predškolsko obrazovanje djece od treće godine do polaska u osnovnu školu;*

ISCED 1 - *niže osnovno obrazovanje od I - IV razreda prema osmogodišnjem programu;* odnosno od I - V razreda prema devetogodišnjem programu obrazovanja;

ISCED 2 - *više osnovno obrazovanje od V - VIII razreda prema osmogodišnjem programu;* *odnosno od VI - IX razreda prema devetogodišnjem programu obrazovanja;*

ISCED 3 - *srednje obrazovanje;*

ISCED 4 - *postsrednje obrazovanje (specijalistički programi za odrasle)*

ISCED 5 - *više obrazovanje po starom načinu studiranja (VI stepen)*

ISCED 6 - *VII stepen po starom programu studiranja (trajanje 4-5 godina), I ciklus po novom programu.*

ISCED 7 - *visoko obrazovanje po starom programu VII stepen (trajanje 5-6 godina), II ciklus "master" po novom programu i integrirani I i II ciklus po novom programu.*

ISCED 8 - *naučni/znanstveni stepen - doktorat*

U skladu sa ISCED 2011 postoje tri tipa programa **obrazovanja u ranom djetinjstvu**: za djecu u dobi 0-2 godine u jaslicama, za djecu u dobi 3-5/6 godina, što se obično dešava u vrtićima i obavezni predškolski programi za djecu starosti 5 godina. Specifičnost je da vrtići obično pružaju dvije istovremene usluge: predškolsko obrazovanje i brigu o djeci u jaslicama u Federaciji BiH. U Federaciji BiH ne postoje obrazovni programi za djecu u jaslicama, koji ispunjavaju kriterije ISCED 2011 *da imaju najmanje ekvivalent od 2 sata po danu i 100 dana godišnje obrazovnih aktivnosti (ili minimalno 200 sati učenja).* Stoga, programi za djecu od 0-2 godine u Federaciji BiH trebaju biti isključeni iz statistike obrazovanja (ali ne iz svih statistika). Svi obavezni obrazovni predškolski programi za djecu u dobi od 5 godina u FBiH trebaju biti uključeni u statistiku obrazovanja.

Podaci o boravku djece i vaspitno-obrazovnom radu sa djecom u predškolskim ustanovama prikupljaju se Godišnjim izvještajem za predškolske ustanove - obrazac PŠV**.**

1. **ORGANIZACIJA ISTRAŽIVANJA**

**4.1 Način i vrijeme prikupljanja podataka**

Vremenski rokovi za provođenje istraživanja su određeni godišnjim Planom provođenja statističkih istraživanja od interesa za Federaciju BiH.

Federalni zavod za statistiku propisuje metodologiju istraživanja, izradu adresara, štampanje obrazaca i dr. instrumentarija potrebnih za sprovođenje istraživanja.

Statističko istraživanje iz predškolskog obrazovanja se provodi jednom godišnje i podaci se prikupljaju izvještajnom metodom, putem obrazaca (PŠV). Istraživanje provodi Federalni zavod za statistiku preko devet kantonalnih službi za statistiku. Federalni zavod za statistiku dostavlja statistički instrumentarij kantonalnim službama, koje dostavljaju obrasce, uputstva i popratne dopise izvještajnim jedinicama iz adresara.

Izvještajnim jedinicama se dostavljaju po tri primjerka, od kojih jedan primjerak izvještajna jedinica zadržava u svojoj dokumentaciji, a ostale primjerke dostavlja nadležnom statističkom organu, koji nakon provjere dostavljaju Federalnom zavodu za statistiku.

**Obaveznost davanja podataka** temelji se na osnovu Zakona o statistici u Federaciji Bosne i Hercegovine („Službene novine Federacije BiH“, broj 63/03 i 9/09).

**4.2 Kontrola podataka**

Vrši se kontrola nelogičnosti, identifikacija neodgovora, razlozi neodgovora s ciljem poboljšanja kvaliteta podataka. Kontrola nelogičnosti podrazumijeva velika odstupanja u odnosu na prethodne periode. Podatak se provjerava i vrši ispravka u slučaju greške ili se bilježi napomena sa razlogom odstupanja. Redovno se evidentira broj odgovora, neodgovora, promjene djelatnosti, prestanak poslovanja itd. Ovakva analiza je neophodna za poduzimanje koraka u toku provođenja budućih istraživanja.

**4.3 Tretman neodgovora**

Neodgovorom se smatra ukoliko izvještajna jedinica: ne dostavi izvještaj, dostavi djelimično popunjen obrazac ili se utvrdi da podaci sa obrasca nisu tačni. Jedinicama u odgovoru smatraju se samo one koje dostave ispravno popunjen izvještaj i u unaprijed određenom roku. Ukoliko izvještajna jedinica ne dostavi izvještaj u određenom roku, kontaktira ga nadležna statistička služba. Ukoliko i nakon toga ne dostavi izvještaj, šalje se pismena opomena i posljednji korak je pokretanje prekršajnog postupka protiv te izvještajne jedinice.

**4.4 Obrada podatka**

Obrada podataka vrši se u Federalnom zavodu za statistiku, podaci se unose u aplikaciju, nakon čega se vrše kontrole podatka i objavljivanje u publikacijama.

**4.5 Reprezentativnost podataka**

Podaci se prikupljaju za čitavu teritoriju Federacije Bosne i Hercegovine, agregiranje podataka vrši se na nivou entiteta, kantona i opština.

**4.6 Objava**

Rezultati istraživanja za predškolsko obrazovanje se publikuju u formi saopštenja za javnost na službenoj web stranici Federalnog zavoda za statistiku ([www.fzs.ba](http://www.fzs.ba)), kao i u publikacijama (bilten) „Predškolsko obrazovanje u Federaciji BiH“ i „Statistički godišnjak/ljetopis FBiH“ i to prema unaprijed utvrđenom Kalendaru objavljivanja statističkih podataka.

**4.7 Obaveza zaštite podataka**

Povjerljivost statističkih podataka je regulisana i zahtijevana Zakonom o statistici Federacije BiH („Službene novine Federacije BiH“ broj 63/03 i 9/09), i to u dijelu V – Upotreba, povjerljivost i zaštita podataka. Tako se u članu 37. Zakona o statistici u Federaciji BiH navodi da ''Tokom prikupljanja, obrade i distribucije statističkih podataka Federalni zavod i drugi zakonom ovlašteni organi i ustanove, poduzeće sve neophodne mjere organizacione, regulatorne, upravne i tehničke prirode koje su potrebne da se zaštiti povjerljivost podataka od nedozvoljenog pristupa, objavljivanja i korištenja u druge a ne u statističke svrhe'', a u članu 38. istog Zakona se kaže ''Lica koja imaju pristup povjerljivim podacima moraju se pridržavati odredbi ovog zakona i nakon prestanka radnog odnosa''. Federalni zavod za statistiku distribuira statistike u skladu s statističkim načelima Kodeksa prakse Evropske statistike, a posebno s načelom statističke povjerljivosti.

Podaci se objavljuju na agregiranom nivou. Individualni podaci predstavljaju službenu tajnu. Na osnovu člana 39. „U svrhe obavljanja naučno-istraživačke djelatnosti, Federalni zavod i ovlašteni organi za poslove statistike mogu, na osnovu pisanog zahtjeva, davati individualne podatke, bez da se iz tih podataka može direktno ili indirektno prepoznati individualna izvještajna jedinica. O korištenju statističkih podataka iz stava 1. ovog člana sklapa se poseban ugovor na osnovu kojeg se korisnik obavezuje, pod materijalnom i krivičnom odgovornošću, da će statističke podatke koristiti samo u svrhu koja je navedena u zahtjevu, da ih neće dati na uvid i korištenje neovlaštenim licima te da će ih nakon upotrebe uništiti. Federalni zavod i ovlašteni organi za poslove statistike vode evidenciju o korisnicima iz stava 2. ovog člana i svrsi za koju su statistički podaci dati na raspolaganje.“ Na osnovu člana 41. Zakona „Dostavljanje podataka između Federalnog zavoda i Agencije ne podliježe ograničenjima u vezi s povjerljivošću podataka ukoliko je taj proces neophodan za izradu, unapređenje i kvalitet koji statistički podaci za Bosnu i Hercegovinu moraju zadovoljiti.“.

**4.8 Kalendar za rad istraživanja**

* Priprema istraživanja i štampa upitnika, ažuriranje adresara i šifarnika – august
* Prikupljanje podataka – slanje na teren upitnika kantonalnim službama i izvještajnim jedinicama – septembar
* Prijem materijala od kantonalnih službi i izvještajnih jedinica – oktobar
* Kontrola materijala (logička i računska) i unos obrazaca – novembar, decembar
* Izrada saopštenja (prvi razultati) – januar
* Izrada biltena (konačni podaci) - mart